Folketing
1999-02-12

Jeg vil tillade mig at stille spørgsmålet igen til hr. Jens Vibjerg om den efterlønsmodtager, der gerne vil skrive en bog, male et maleri. Hvordan griber han det an? Altså for at hjælpe lidt: Jeg tror nok, det er § 74 f, stk. 4, i L 174. Men jeg ved ikke, hvordan man skal tackle det helt præcist, fordi det er ikke så enkelt. Så til noget andet, som hr. Vibjerg sagde, nemlig omkring efterlønnen, den var sikret »langt ud i fremtiden«. Hvor langt ud i fremtiden? Er det så længe, hr. Jens Vibjerg og jeg er i Folketinget? Er det langt ud i fremtiden? Er det en halv generation, eller hvor langt er det? Hvor langt ud i fremtiden? Og så var der noget andet, som hr. Jens Vibjerg sagde lige efterfølgende, det var, at »der i hvert fald ikke kommer et forslag fra Venstre efter næste valg.«. Men hvis der nu er nogle andre, der pludselig kunne komme med et forslag om afskaffelse af efterlønnen, går jeg ud fra, at så siger Venstre nej. Eller hvad? Men hvor langt ud i fremtiden?